Ad memoriam reducatur modo viventibus, post nosque victuris, quod Thebaldus Capellanus de Verziaco pactum fecit, et confirmavit cum Stephano Besuensi Abbate super duo jugera de terra sancti Petri, quæ est in Veona, quæ ad plantandum quæsivit tali ratione, ut annuatim tempore vitæ suæ duodecim nummos Besuensi Ecclesiæ pro signo persolvat. Post obitum vero ejus supradicta Ecclesia terram suam cum omni ædifficio liberam et ædificatam recipiat. Huic rationi subscripsimus testes. Signum Stephani Abbatis, Guilenci, Albrici, Joffredi Divionensis Prioris, Rotberti Presbyteri de Gibriaco, Humberti Clerici de Divione, nec non et aliorum multorum.